stanford-oval/wikipedia huggingface dataset:
ברני דו פלסיס
קריירה

דו פלסיס החל לעסוק בפיתוח גוף בגיל 18. בשנת 1997, בגיל 23, הפך למפתח גוף מקצועני. לאורך הקריירה שלו השתתף בכמעט 60 תחרויות לפיתוח גוף וזכה בתארים רבים בתחרויות לאומיות ובינלאומיות.
הוא גדל כילד צמחוני, אולם בגיל 18, כשהחל לעסוק בפיתוח גוף, החל לצרוך בשר משום שהוא סבר שהוא חייב לאכול בשר על מנת לקבל מספיק חלבון. בשנת 2014, אימץ אורח חיים טבעוני בעיקר מטעמים מוסריים. בשנת 2016, השתתף בפרסומת של PETA לקידום טבעונות. בשנת 2017, החל לעסוק באמנות קעקועים טבעונית (קעקועים שנעשים בעזרת דיו שאינו מכיל חומרים מן החי ושאינם מנוסים על עורות של חזירים).
בשנת 2014, השתתף בסרט שומרי הגלקסיה, ובשנת 2015, השתתף בסרט הדוקומנטרי Vegan.

מתגורר עם אשתו (מפתחת גוף טבעונית, ומרת בריטניה לשנת 2010) ג'וסי דו פלסיס (Josie Du Plessis) בנוריץ', אנגליה.
הישגים בולטים

בשנת 2012, זכה בתואר מר אנגליה (NABBA).
בשנת 2013, זכה בתואר מר בריטניה (NABBA).
בשנת 2014 זכה בתואר מר אנגליה (NABBA).
בשנת 2014 בתואר מר יוניברס (NABBA).
הערות שוליים

↑  Overall Winner Barney DuPlessis, musclememory.com
1 2  Barny Du Plessis MR UNIVERSE, dynamixnutrition.com
↑  Gary Smith, MEET MR. UNIVERSE, VEGAN BARNY DU PLESSIS, August 23, 2015
↑  Deni Kirkova, Vegan bodybuilder, 40, aims for Mr Universe title as he says meat-free diet has made him stronger than ever, metro.co.uk
↑  Mr Universe shows you don't need meat/dairy to be a top athlete, riseofthevegan.com
↑   Mr. Universe Barny du Plessis Says Meat-Free Meals Boosted His Strength, PETA UK
↑  Vegan bodybuilder Mr Universe is now a tattoo artist offering cruelty-free ink in London, metro.co.uk, 19 Feb 2017
↑  Barny DuPlessis, www.imdb.com
ערך זה הוא קצרמרבנושא ספורטאים. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ברני דו פלסיס".
ישראל בן אמיתי

| --- | --- |

 לידה:  22 בנובמבר 1922 פתח תקווה, פלשתינה (א"י)
 פטירה:  18 במרץ 2011 (בגיל 88) ישראל
 מדינה:  ישראל 
 השתייכות:  האצ"ל    צבא הגנה לישראל
 תקופת הפעילות:  1942–1946   1948 – 1968
 דרגה:    אלוף-משנה
 תפקידים בשירות
 מפקד גדוד 334  קצין תותחנים ראשי
 פעולות ומבצעים
    מלחמת העצמאות    מלחמת סיני    מלחמת ששת הימים    מלחמת יום הכיפורים
 תפקידים אזרחיים
 מנכ"ל אוניברסיטת באר שבע
 
ישראל בן אמיתי (22 בנובמבר 1922 - 18 במרץ 2011) היה קצין תותחנים ראשי בצה"ל בדרגת אלוף-משנה, כיהן כמנכ"ל הראשון של אוניברסיטת בן-גוריון בנגב. בשנת 1995 זכה באות יקיר באר שבע.
ביוגרפיה

בן אמיתי (במקור הנדין) נולד ב-22 בנובמבר 1922 בפתח תקווה, הצטרף לאצ"ל ב-1942 בעקבות אחיו מרדכי ציפורי, השתתף בפעולות רבות באזור המרכז ומילא בו תפקידי פיקוד. ב-1944 הוגלה על ידי שלטונות המנדט לסודאן, קניה ואריתריאה, הוא שהה בגלות 4 שנים, במהלכן היה ממתכנני מבצעי הבריחה ממחנות המעצר, והשתתף בבריחה הגדולה ב-1946 דרך מנהרה, עד שנתפס.
ב-1948 התגייס לצה"ל, עבר קורס קציני מרגמות ושירת במלחמת העצמאות כמפקד מחלקה בגזרת ירושלים ובמבצע חורב, ב-1949 מונה למפקד גדוד מרגמות כבדות בחטיבת שריון. ב-1952 עבר לחיל התותחנים ומונה למפקד גדוד 334, גדוד מרגמות כבדות בחטיבת גולני. ב-1956 מונה למפקד תותחנים פיקודי בפיקוד הצפון ופיקד על סדרת קרבות נגד הסורים כולל פעולת התגמול בתאופיק. ב-1960 מונה לסגן קצין תותחנים ראשי.
ב-1961 מונה לקצין תותחנים ראשי ושירת בתפקיד זה עד לאחר מלחמת ששת הימים. הוא פעל לבניית מערך תותחנים מתנייע ולקליטת תותח מתנייע 155 מ"מ שהורכב בישראל מהוביצר צרפתי 155 מ"מ מודל 50 על תובת טנק M4 שרמן. השתחרר משירות הקבע ב-1968. במלחמת יום הכיפורים שירת במילואים כמפקד התותחנים של מרחב שלמה.
לאחר שחרורו מונה למנהל הראשון של המכון להשכלה בנגב (לימים אוניברסיטת בן-גוריון בנגב) ונכנס לתפקידו במרץ 1969.
חיים אישיים והשכלה

היה בעל תואר ראשון בכלכלה ובמדע המדינה מטעם בית הספר הגבוה למשפט וכלכלה.
נישא ליהודית מוזר, חברת האצ"ל ולזוג נולדו ארבעה ילדים. בינואר 1981 בנם הבכור, אודי, שהיה סגן מפקד טייסת F16, נהרג בתאונת אימונים במהלך טיסת אימון לקראת הפצצת הכור הגרעיני בעיראק.
נפטר בשנת 2011, והובא למנוחות בבית העלמין נווה הדר בהוד השרון.
הערות שוליים

↑  אתר לוחמי האצ"ל
מלקות (הלכה)

מלקות הן אחד מהעונשים המוזכרים בתורה, והוא ניתן לאדם שעבר במזיד על אחת מצוות לא תעשה שבתורה, בתנאי שהתרו בו קודם שעבר, וכשהיו עדים על כך.
סך כל העבירות שלוקים עליהן הוא 207 עבירות.
דיני המלקות נמצאים במסכת מכות פרק שלישי.
מקור

המקור הראשוני לעונש המלקות בהלכה נמצא בתורה, בפרשת כי תצא:
כִּֽי־יִהְיֶ֥ה רִיב֙ בֵּ֣ין אֲנָשִׁ֔ים וְנִגְּשׁ֥וּ אֶל־הַמִּשְׁפָּ֖ט וּשְׁפָט֑וּם וְהִצְדִּ֙יקוּ֙ אֶת־הַצַּדִּ֔יק וְהִרְשִׁ֖יעוּ אֶת־הָרָשָֽׁע׃ וְהָיָ֛ה אִם־בִּ֥ן הַכּ֖וֹת הָרָשָׁ֑ע וְהִפִּיל֤וֹ הַשֹּׁפֵט֙ וְהִכָּ֣הוּ לְפָנָ֔יו כְּדֵ֥י רִשְׁעָת֖וֹ בְּמִסְפָּֽר׃ אַרְבָּעִ֥ים יַכֶּ֖נּוּ לֹ֣א יֹסִ֑יף פֶּן־יֹסִ֨יף לְהַכֹּת֤וֹ עַל־אֵ֙לֶּה֙ מַכָּ֣ה רַבָּ֔ה וְנִקְלָ֥ה אָחִ֖יךָ לְעֵינֶֽיךָ׃
במשנה נחלקו במספר המלקות שבית דין מלקים:
כַּמָּה מַלְקִין אוֹתוֹ? אַרְבָּעִים חָסֵר אַחַת, שֶׁנֶּאֱמַר "בְּמִסְפַּר אַרְבָּעִים" - מִנְיָן שֶׁהוּא סָמוּךְ לְאַרְבָּעִים.
רַבִּי יְהוּדָה אוֹמֵר: "אַרְבָּעִים שְׁלֵמוֹת הוּא לוֹקֶה; וְהֵיכָן הוּא לוֹקֶה אֶת הַיְתֵרָה? בֵּין כְּתֵפָיו."
להלכה נפסק כדעת תנא קמא שמלקים 39 מלקות בלבד, אף שבתורה נאמר במפורש ארבעים. ביארו בתלמוד הבבלי שלמדו זאת מלשון הפסוק: ”אי כתיב אַרְבָּעִים בְּמִסְפַּר הוה אמינא ארבעים במניינא, השתא דכתיב בְּמִסְפַּר אַרְבָּעִים - מנין שהוא סוכם את הארבעים.” (מכות כב ב).
הראשונים התקשו בדבר, מאחר שלפי ההלכה יש להלקות 39 פעמים בלבד, מדוע לא כתבה התורה מספר זה במפורש וכתבה תחתיו 40. הרא"ש כתב שהסיבה לכך היא כי התורה מעדיפה לכתוב מספר עגול:
שכן דרך המקרא, כשמגיע המנין לסכום עשירית פחות אחת, מונה אותו בחשבון עשירית ואינו משגיח על חסרון האחד... וכן "אַרְבָּעִים יַכֶּנּוּ".
הרמב"ם כתב הסבר אחר: לדבריו, מכיוון שהתורה כתבה בתחילה "כְּדֵי רִשְׁעָתוֹ בְּמִסְפָּר", משמע שמדאורייתא אין מספר מלקות קבוע, ומה שנכתב "במספר ארבעים" כוונתו שבכל מקרה אסור להלקות יותר מ-40, וכדי שלא יעברו בטעות על האיסור הזה תיקנו דרבנן להלקות 39 פעמים.
המסורת לגבי שלושים ותשע מלקות קדמה לפחות במאה וחמישים שנה לעריכת המשנה: כבר פאולוס העיד ש”חָמֵשׁ פְּעָמִים לָקִיתִי עַל־יְדֵי הַיְּהוּדִים אַרְבָּעִים חָסֵר אֶחָת”.
יוצאים מהכלל

כאמור, עונש מלקות ניתן לאדם שעבר על אחד מאיסורי התורה, אמנם בתלמוד למדו בבניין אב, מכך שהסמיכה התורה את הלאו של "לא תחסום שור בדישו" (שהוא לאו שיש בו מעשה, ואינו ניתק לעשה), לדין מלקות האמור בתורה, שאין לוקים אלא על לאו שדומה במהותו ללאו זה, ולכך ישנם שישה איסורי לא תעשה שאין לוקין עליהן:
לוקין רק על לאו שלא חייבים עליו מיתת בית דין, ואפילו אם חייבים עליו כרת או מיתה בידי שמים.
אין לוקין על לאו הניתק לעשה - לאו שניתן "לתקן" אותו על ידי קיום מצוות עשה, כגון איסור לקיחת האם על הבנים, במצוות שילוח הקן, שניתן לתקנו על ידי שילוחה ובכך לקיים מצוות "שלח תשלח את האם".
לאו שניתק לתשלומין - לאו שניתן "לתקן" אותו על ידי תשלום, כגון איסור גזילה, שניתן לתקנו על ידי תשלום ממון בהשבת הגזילה.
אין לוקין על לאו שאין בו מעשה - לאו שעוברים עליו ללא עשיית מעשה, אלא בדיבור, במחשבה, או באי עשייה (למעט עדים זוממים, מוציא שם רע, שבועה, תמורה וקללה:).
אין לוקין על לאו שבכללות - כשהאיסור הנאמר בתורה כולל בתוכו כמה ענייני איסור.
לאו הבא מכלל עשה - כאשר לא נזכר בתורה לשון לאו, אלא מדייקים מכך שהתורה אמרה לעשות דווקא מעשה מסוים, ולא מעשה אחר.
סדר הענישה

ההלקאה נעשית על ידי שמש בית הדין ברצועה רחבה של עור עגל שמחוברות לה שתי רצועות קטנות של עור חמור, כשהמוכה עומד וגופו מוטה קדימה על עמוד ושתי ידיו כפותות על העמוד. לוקה שליש מהמלקות מלפניו על חזהו, ושני שלישים על גבו, שליש על כתפו הימנית ושליש על השמאלית.
בשעת ההכאה היה גדול הדיינים קורא לפניו פסוקים מפרקי המוסר והתוכחה שבפרשת כי תבוא. כמו כן קוראים את הפסוק "והוא רחום יכפר עוון ולא ישחית והרבה להשיב אפו ולא יעיר כל חמתו", שלוש פעמים – סך הכל 39 מילים.
בשביל להימנע מהמתת הלוקה, בכל פעם שנפסק לאדם חיוב מלקות, מביאים רופא שאומד האם הלוקה יכול לספוג 39 מלקות מבלי שימות, ואם לא, כמה הוא יכול לספוג. לאחר מכן מעגלים את המספר שקבע הרופא כלפי מטה כך שיתחלק בשלוש, כדי שיוכל ללקות שליש שליש ושליש, וזהו מספר המלקות שיִלְקה בפועל.
מאפיינים הלכתיים

מלקות, כמו שאר עונשים שבידי אדם, לוקים רק בידי בית דין של שלשה דיינים סמוכים.
אדם שחייב כרת וקיבל עונש מלקות נפטר מעונש הכרת. אחת הסיבות לכך שרצו לחדש את הסנהדרין בארץ ישראל לאחר גירוש ספרד היה רצונם של אנוסים שחזרו ליהדות לקבל מלקות כדי להיפטר מעונש כרת.
בערב יום כיפור או בעקבות חטאים מסוימים, יש הנוהגים לקבל מלקות סמליות (חלשות). שולחן ערוך אורח חיים (תרז, ו).
מכת מרדות

מכת מרדות היא ענישה של מלקות שמלקים את העובר על איסור מדברי סופרים (דרבנן). נקראות "מרדות" מלשון רידוי ונתינת עול. בניגוד למלקות שהן מדין תורה, מכת המרדות ניתנת גם על ידי בתי דין שמחוץ לארץ ישראל ואף שאינם סמוכים.
נחלקו הדעות כמה מלקות מלקים למי שחייב מכת מרדות. יש הסוברים שאין מספרן קצוב, אלא הדבר נתון לשיקול דעתם של הדיינים. יש אומרים שמלקין עד שחוזר בו החוטא. ויש הסוברים שמספר המלקות קבוע - מהם הסוברים שמספרן 39, כדין מלקות של תורה, אלא שהם מכות קלות יותר ויש הסוברים 13 (שליש ממלקות של תורה).
מכות מרדות ניתנות במקל, ולא ברצועה כמו במלקות מהתורה.
מקרי מוות בעקבות מלקות

בתלמוד מסופר על בית הדין של האמורא רבא בבבל שנתנו מלקות לאדם שבעל אשה כותית ומת עקב המלקות. שבור מלכא המלך, רצה לטפל באירוע התקדימי אך אימו, איפרא הורמיז, שכנעה אותו לא להעניש את רבא. בדומה, במאה ה-11 בספרד שמואל הנגיד העיד על נידונים שמתו ממלקות.
לקריאה נוספת

פרופ' נחום רקובר, תקנת השבים, "כיוון שלקה - הרי הוא כאחיך", 85. הוצאת ספרית המשפט העברי; משרד המשפטים ומורשת המשפט בישראל, 2007
הערות שוליים

↑  פירוט העבירות נמצא במשנה תורה לרמב"ם, ספר שופטים, הלכות סנהדרין והעונשין המסורין להם, פרק י"ט הלכות א'–ד'.
↑  פירוש המשנה לרמב"ם, מסכת מכות, פרק ג', משנה י'
↑  הברית החדשה, האיגרת השנייה אל הקורינתים, פרק י"א, פסוק 24
↑  ראו הרחבה על כך בפירוש המשנה לרמב"ם בפרק ג ממסכת מכות.
↑  מסכת מכות דף טז עמוד א ותוספות במסכת שבועות דף כא עמוד א ד"ה חוץ (השני).
↑  משנה תורה לרמב"ם, ספר שופטים, הלכות סנהדרין והעונשין המסורין להם, פרק ט"ז, הלכה ג'.
↑  ראו בדברי רש"י, מסכת חולין, דף קמ"א, עמוד ב', ד"ה מכת מרדות שכתב: "ואין לה קצבה אלא עד שיקבל עליו".
↑  ראו בשו"ת הריב"ש סימן צ.
↑  ראו בתרומת הדשן חלק ב פרשת כי תצא.
↑  תלמוד בבלי, מסכת תענית, דף כ"ד, עמוד א'
↑  ספר העתים לר' יהודה אלברצלוני עמ' 267 בדפוס קראקא תרס"ג
| ספר דברים |
| --- | --- | --- |
| פרשת דברים | ערבות מואב • חטא המרגלים • חטא המעפילים |  |
| פרשת ואתחנן | עשרת הדיברות • שמע ישראל • שמע ישראל (פרשיה) • תפילין |  |
| פרשת עקב | כוחי ועוצם ידי • תורת הגמול • חטא העגל • והיה אם שמוע • ברכת המזון • שבעת המינים • לא תערץ מפניהם |  |
| פרשת ראה | היתר אכילת בשר • נביא שקר • מסית • עיר הנידחת • סימני כשרות בבעלי חיים • תרומות ומעשרות • שמיטת כספים • עבד עברי • שלוש רגלים • עלייה לרגל |  |
| פרשת שופטים | משפט עברי • איסור שוחד • איסור עבודה זרה • זקן ממרא • מצוות מינוי מלך • זרוע, לחיים וקיבה • ראשית הגז • כישוף • אוב • ידעוני • חובר חבר • רוצח בשגגה • עיר מקלט • עדות שקר • עדים זוממים • לא תערוץ מפניהם • הלכות מלחמה • כהן משוח מלחמה • מצוות קריאה לשלום במלחמה • בל תשחית • עגלה ערופה |  |
| פרשת כי תצא | אשת יפת תואר • משפט הבכורה • בן סורר ומורה • תלייה • השבת אבידה • לא ילבש • מוציא שם רע • מפתה • איסור קדשה • גירושין • ייבום וחליצה • ממזר • מצוות טעינה • איסור ריבית • משכון • הלנת שכר • מתנות עניים • לא תחסום שור בדישו • כלאי הכרם • לא תחרוש בשור ובחמור יחדו • שעטנז • לא ילבש • השבת אבדה • איסור גנבת נפש • אתנן זונה ומחיר כלב • קבורת המת • שילוח הקן • מצוות מעקה • ציצית • נדרים • מלקות |  |
| פרשת כי תבוא | מקרא ביכורים • וידוי מעשרות • מעמד הר גריזים והר עיבל |  |
| פרשת נצבים | תשובה • קיבוץ גלויות |  |
| פרשת וילך | הקהל • הסמכת יהושע • כתיבת משה את התורה |  |
| פרשת האזינו | שירת האזינו |  |
| פרשת וזאת הברכה | ברכת משה • מות משה • הר נבו |  |
| דמויות מרכזיות | משה • יהושע בן נון |  |
ספר בראשית • ספר שמות • ספר ויקרא • ספר במדבר • ספר דברים
ג'רלד מקוי

| --- | --- |

 לידה:  25 בפברואר 1988 (בן 36) אוקלהומה סיטי, ארצות הברית 
 לאום:  אמריקאי ארצות הברית
 עמדה:  תאקל הגנתי
 גובה:  1.93 מטרים
 משקל:  134 קילוגרם
 
ג'רלד מקוי (באנגלית: Gerald McCoy, ‏25 בפברואר 1988) הוא שחקן פוטבול אמריקאי המשחק בעמדת תאקל הגנתי (אנ') בקבוצת דאלאס קאובויס שבליגת ה-NFL. מקוי שיחק בפוטבול מכללות (אנ') באוקלהומה וזכה בתקופה זו בתוארי All-America (אנ'). בשנת 2010, גויס במיקום השלישי בדראפט עבור קבוצת טמפה ביי באקנירס. נבחר לשחק בפרו בול שש פעמים וכן זכה שלוש פעמים בתואר All-Pro (אנ') בקטגוריית "First Team".
ביוגרפיה

מקוי נולד באוקלהומה סיטי לפטרישיה וג'רלד מקוי. בצעירותו עסק בפוטבול ובהדיפת כדור ברזל. בשנת 2005 נבחר לשחקן ההגנתי של השנה על ידי USA Today. בין השנים 2006–2009 שיחק בפוטבול מכללות. לקראת דראפט ה-NFL לשנת 2010, נחשב לאחד שחקני הפוטבול המבוקשים ביותר. בדראפט זה נבחר שלישי לשחק בקבוצת טמפה ביי באקנירס. במאי 2019 עזב את הקבוצה וביוני 2019 הצטרף לקבוצת קרוליינה פנתרס. ב-2020 הצטרף לדאלאס קאובויס.
חיים אישיים

מקוי נשוי לאבוני מקוי ולזוג חמישה ילדים. השתתף בעונה החמישית של הסדרה הליגה.
בינואר 2019, אימץ אורח חיים טבעוני
הערות שוליים

↑  Gerald McCoy, buccaneers.com
↑  Former OU football player Gerald McCoy welcomes twins, oklahoman.com
↑   Gerald McCoy - Vegan Life, The Charlotte Post
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'רלד מקוי".
צלב אנדראס הקדוש

אנדראס הצלוב
צלב אנדראס הקדוש, הקרוי על שמו של אנדראס הקדוש, אחד משנים עשר שליחי ישו, הוא צלב אלכסוני בצורת האות הלטינית X. השם ההרלדי של הצלב הוא צלב סאלטייר, ושם נוסף הוא crux decussata (בלטינית: צלב ה-10, על שום הדמיון ל-X, המספר "10" בלטינית). הסאלטייר מזוהה לרוב עם דגלה של סקוטלנד, וכן נמצא בשימוש הרלדי בסמלי אצולה ובדגלים אחרים.
מקור

מקור הצלב הוא בצליבתו של הקדוש הנוצרי אנדראס, שעל פי המסורת הנוצרית נצלב על צלב אלכסוני בעת שהותו בעיר פטרס שביוון. במאה הרביעית לספירה הופיע הצלב על מטבעות שהנפיקו קיסרי רומא, ובהם קונסטנטיוס השני, יוביאנוס, תאודוסיוס הראשון ואחרים. במאות התשיעית והעשירית השתמשו בסמל קיסרי ביזנטיון למטרות דומות.
מקורו של צלב אנדראס כסמלה של סקוטלנד הוא, על פי האגדה, בקרב שניהל המלך אנגוס נגד שבטים אנגליים בשנת 832. המלך ואנשיו היו מוקפים ועל סף תבוסה, והתפללו לנס. במהלך אותו הלילה הופיע אנדרו הקדוש בפני אנגוס והבטיח לו ניצחון. למחרת הופיע צלב סאלטייר לבן על רקע השמיים הכחולים, והקרב הסתיים בניצחון סקוטי. הסאלטייר הפך לדגלם של הסקוטים מאז. עם זאת, רק החל מ-1503 הפך הסאלטייר לדגל סקוטלנד, וצורתו כיום - צלב אנדראס לבן על רקע כחול, התעצבה סופית מאוחר יותר.
מקור > צלב אנדראס בדגלים אחרים

הגרסה ההפוכה של דגל סקוטלנד (סאלטייר כחול על רקע לבן), המשולבת עם סמל ממלכת סקוטלנד מהווה את דגלה של הפרובינציה הקנדית נובה סקוטיה - ההתיישבות הקולוניאלית הראשונה של סקוטלנד באמריקה.
דגל ג'מייקה מכיל אף הוא סאלטייר בצבע זהוב, על רקע ירוק ושחור. השחור מסמל את הכוח והיצירתיות של העם הג'מייקני, הזהב מסמל את אור השמש ואת עושרה הטבעי של הארץ, הירוק מסמל את התקווה לעתיד והעושר החקלאי.
דגל מדינת אלבמה בארצות הברית מוגדר רשמית כ"צלב ארגמני של אנדרו הקדוש על שטח לבן". מקורו של הדגל הוא בדגל פטריק הקדוש, בדגל הקרב של הקונפדרציה או בדגל בורגונדי. כאשר לשלושתם ישנם מוטיבים דומים לדגל הסקוטי וקשורים להיסטוריה של המדינה.
ברוסיה, בתקופה שלפני ואחרי ברית המועצות, דגלו של הצי הרוסי הקיסרי היה גם הוא גרסה הפוכה של צלב אנדראס הקדוש (שהוא גם הקדוש המגן של רוסיה). דגל זהה הונף גם על ידי גליסיה הספרדית, עד אשר רוסיה ביקשה מגליסיה בשנת 1891 לשנות את דגלה על מנת להימנע מבלבול בין הספינות הגליסיאניות לבין ספינות הצי הרוסי.
דגלה הנוכחי של גליסיה הוא למעשה סאלטייר כחול על רקע לבן, בהשמטת אחת הזרועות של הצלב. מלכות המשנה של ספרד החדשה, מלכות משנה ספרדית שהתקיימה במרכז אמריקה ובצפונה במשך מאות שנים, עשתה שימוש בצלב בורגונדיה, גרסה של צלב אנדראס, כדגלה.
גם דגלי האי הקנרי טנריפה, והאי סן אנדרס ופרובידנסיה הקולומביאני עושים שימוש בדגל דומה לסאלטייר הסקוטי. עיריית סינט-אודנרודה (Sint-Oedenrode) ההולנדית אשר קרויה על שמה של הנסיכה הסקוטית סנט אודה, עושה שימוש בסאלטייר הסקוטי כבסיס לדגלה.
גרסאות שונות של דגל הפיראטים רוג'ר העליז הכילו עצמות או חרבות בצורת צלב אנדראס.
אימפוסיבל בורגר

דוגמיות של ההמבורגר הבלתי אפשרי חולקו בנובמבר 2016 במסגרת קידום המוצר
אימפוסיבל בורגר (Impossible Burger: "המבורגר בלתי אפשרי") הוא שמו המסחרי של המבורגר ללא רכיבים מהחי שפיתחה חברת Impossible Foods האמריקאית. ההמבורגר נראה כהמבורגר מבשר קצוץ, יש לו טעם וריח של בשר בקר, והוא כביכול "מדמם", זאת בשל הרכיב לגהמוגלובין, חלבון המופק משורשי קטניות, שהוא המקבילה הצמחית להמוגלובין שנמצא בדם בעלי החיים. ההמבורגר הושק ביולי 2016 במסעדה הבשרית מונופוקו נישי (Momofuku Nishi) בניו יורק.
לדברי החברה, ייצור ההמבורגר דורש 95% פחות שטח חקלאי ו-74% פחות מים, והוא גורם 87% פחות גזי חממה לעומת המבורגר מבקר. בהמבורגר הבלתי אפשרי יש יותר חלבון, פחות שומן ופחות קלוריות מהמבורגר באותו משקל שעשוי מבקר. אין בו כולסטרול, הורמונים טבעיים או סינתטיים, אנטיביוטיקה וזיהומים שקיימים בבשר בעלי חיים.
נכון ל-2017, "אימפוסיבל בורגר" הוא מנה קבועה בתפריט של מספר מסעדות בניו יורק, לוס אנג'לס וסן פרנסיסקו, אך טרם נכנס לשיווק ישיר. במרץ 2017 הודיעה החברה שהיא בונה באוקלנד את המפעל הראשון לייצור ההמבורגר, והוא עתיד לייצר חומרים לכ-4 מיליון המבורגרים כאלו לחודש.
פיתוח

פיתוח ההמבורגר החל ב-2009 כיוזמה של פטריק בראון (Patrick O. Brown), פרופסור לביוכימיה באוניברסיטת הרווארד וממציא מערך ה-DNA. בראון שהיה אז בשנת שבתון החליט להקדיש אותה למה שהוא בעיניו הבעיה האקולוגית החמורה ביותר על כדור הארץ והיא תעשיות המזון מהחי. הוא הגיע למסקנה שהפתרון הוא מוצרים ללא מרכיבים מהחי שצרכני הבשר והחלב יעדיפו על הקיים. בראון, שהוא עצמו טבעוני, אמר "קל יותר לשנות את ההתנהגות של בני אדם מאשר לשנות את דעתם". הוא יסד את חברת "Impossible Foods" ועם מימון של וינוד קושלה בנה את המעבדה הראשונה וגייס מדענים. התנאי שלו להסכם עם קושלה היה שהחברה לעולם לא תימכר לתעשיית הבשר.
השלב הראשון בפיתוח היה איתור המרכיבים בבשר שמעניקים לו את הארומה הייחודית. מבין אלפי תרכובות שקיימות בבשר, מדעני החברה גילו שהם (heme) הוא המרכיב שמשפיע בצורה המשמעותית ביותר על הטעם והריח של בשר, ועל הצורה שבה בשר מתנהג בבישול. הם הוא תרכובת שבמרכזה אטום ברזל ומסביב לו ארבע טבעות מחומשות המכילות כל אחת אטום חנקן. ההם קשור תמיד לחלבון כלשהו, כך למשל המוגלובין הוא חלבון שבנוי מהם יחד עם החלבון גלובין. ההם נושא הברזל הוא שמעניק לדם את צבעו האדום.
המוגלובין לא נמצא בממלכת הצומח, אך קיימת מולקולה דומה, לגהמוגלובין, שנמצאת בשורשי צמחים, בעיקר ממשפחת הקטניות. בשורש צמח הסויה וקטניות אחרות נמצאות פקעיות אדומות שבהן שוכנים חיידקים שחיים בסימביוזה עם הצמח: הצמח מספק לחיידקים חמצן שנחוץ לקיומם, והחיידקים מצדם קושרים אטומי חנקן שנחוצים לצמח ולכל אורגניזם כדי לבנות חלבונים. המולקולה שנושאת את החמצן לחיידקים היא לגהמוגלובין, בדומה להמוגלובין בממלכת החי שנושא חמצן לאברי הגוף. ברגע שנוסף לתערובת לגהמוגלובין, ההמבורגר קיבל את טעם הבשר האופייני.
לצורך אספקה יעילה של לגהמוגלובין פיתחה "אימפוסיבל פודס" שמרים ששובץ בהם קטע DNA מסויה שגורם לייצור החומר. רוב המחקר והעבודה בשנה הראשונה לקיום החברה הוקדש לפיתוח קו ייצור ללגהמוגלובין. לאחר מכן התרכזה החברה במרכיבים האחרים של ההמבורגר, כדי לעשותו דומה לבשר בקר.
ערך תזונתי

הערך התזונתי של ההמבורגר קרוב לזה של המבורגר מבשר בקר. ב"המבורגר בלתי אפשרי" במשקל 85 גרם יש 220 קלוריות, 20 גרם חלבון, 10 גרם שומן רווי (שמן קוקוס) שהם כ-12%, וויטמין B12 בכמות קרובה למינון היומי למבוגר.
ראו גם

ביונד מיט
הערות שוליים

↑  David Chang Adds Plant Based ‘Impossible Burger’ to Nishi Menu
↑  ההמבורגר הבלתי אפשרי באתר החברה Impossible Foods
↑  Silicon Valley's Bloody Plant Burger Smells, Tastes And Sizzles Like Meat
↑  A startup selling 'bloody' plant-based burgers has a new factory that can make 4 million burgers a month
1 2 3  The Biography of a Plant Based Burger
↑  שאלות ותשובות על ההמבורגר הבלתי אפשרי באתר החברה
1902 בקולנוע

| 0 | 1 | 2 | 3 |
| --- | --- | --- | --- |
|  |  | 1902  בקולנוע |  |
< · 1900 · 1901 — 1902 — 1903 · 1904 · >
כל ערכי השנים בקולנוע במאה ה-20 · כל ערכי השנים בקולנוע במאה ה-21 · פורטל הקולנוע
בערך זה מצוינים אירועים בולטים שהתרחשו במהלך שנת 1902 ונוגעים לעולם הקולנוע.
אירועים

10 במאי – פסיקה של בית משפט בארצות הברית לסיום המונופול של תומאס אדיסון של טכנולוגיית הסרטים 35 מ"מ.
2 באפריל – תומאס לינקולן טאלי פותח את Electric Theater, אולם הקולנוע הראשון בלוס אנג'לס. ב-1917 הוא היה שותף להקמת First National Exhibitors Circuit.
9 באוגוסט – הקרנת בכורה בלונדון של הסרט "The Coronation of Edward VII" של ז'ורז' מלייס בערב ההכתרה עצמה.
1 בספטמבר – הקרנת בכורה לסרט מדע בדיוני הראשון של מלייס "מסע אל הירח", בתיאטרון רוברט-האודין בפריז, שזוכה להצלחה מיידית.
סרטים שיצאו לאקרנים ב-1902 > מיטשל וקניון

"Bradford Coronation Procession"
"Burnley v. Manchester United", ייתכן שאלה התמונות הראשונות בסרט של מנצ'סטר יונייטד שצולמו מעולם.
"Comic Pictures In High Street, West Bromwich"
"Dewsbury v. Manningham"
"Electric Tram Rides from Forster Square, Bradford"
"Employees Leaving Storey's Moor Lane Mill, Lancaster"
"The Great Local Derby: Accrington v. Church, Cricket Match"
"Leeds Athletic And Cycling Club Carnival"
"Lieutenant Clive Wilson And The Tranby Croft Party, Hull"
"Living Wigan"
"Sheffield United v. Bury"
"Street Scenes In Halifax"
"Tram Ride Into Halifax"
"Wexford Bull Ring"
"Workers Leaving The Jute Works, Barrow"
סרטים שיצאו לאקרנים ב-1902 > אדווין ס. פורטר

"Fun In A Bakery Shop"
"Jack and the Beanstalk"
סרטים שיצאו לאקרנים ב-1902 > פרדיננד זקה

"עלי באבא וארבעים השודדים", בבימויו של פרדיננד זקה
"קוו ואדיס?", בבימויו של לוסיין נונגט ופרדיננד זקה
סרטים שיצאו לאקרנים ב-1902 > ז'ורז' מלייס

"ההכתרה של אדוארד השביעי"
"The Treasures of Satan"
"מסע אל הירח"
"רובינזון קרוזו"
"Le Voyage de Gulliver à Lilliput et chez les géants"
סרטים שיצאו לאקרנים ב-1902 > אחרים

."The Enchanted Cup", בבימויו של וולטר א. בות' (סרט בריטי)
"The Little Match Seller", בבימויו של ג'יימס ויליאמסון
"Maria Marten, or The Murder at the Red Barn", בבימויו של דיקי מרטין (סרט בריטי)
"The Prince of Darkness", בהפקת אמריקה מוטוסקופ
"היפהפייה הנרדמת" (La Belle au Bois)
"שלגיה", בהפקת זיגמונד לובין
"The Troublesome Fly", בהפקת Biograph
"Working Rotary Snow Plows", בהפקת אולפני אדיסון
נולדו

2 בינואר – סיביל סילי, שחקנית ראינוע אמריקאית (נפטרה ב-1984)
31 בינואר – טלולה בנקהד, שחקנית אמריקאית (נפטרה ב-1968)
3 בפברואר – דולי רודמן, מעצבת כרזות הולנדית
14 בפברואר – תלמה ריטר, שחקנית אמריקאית (נפטרה ב-1965)
8 במרץ – לואיז ביברס, שחקנית אפרו-אמריקאית (נפטרה ב-1962)
23 במרץ – פיליפ אובר, שחקן אמריקאי (נפטר ב-1982)
27 במרץ – קנת מקפרסון, יוצר קולנוע יליד סקוטלנד (נפטר ב-1971)
28 במרץ – פלורה רובסון, שחקנית אנגלייה (נפטרה ב-1984)
25 באפריל, מרי מיילס מינטר, שחקנית אמריקאית (נפטרה ב-1984)
2 במאי – בריאן אהרנה, שחקן אנגלי (נפטר ב-1986)
3 במאי – וולטר סלזק, שחקן אופי וזמר יליד אוסטריה (נפטר ב-1983)
4 במאי – מונה מרטנסון, שחקנית שוודית (נפטרה ב-1956)
6 במאי – מקס אופולס, במאי קולנוע יליד גרמניה (נפטר ב-1957)
10 במאי – דייוויד או. סלזניק, מפיק ותסריטאי אמריקאי (נפטר ב-1965)
21 במאי – אנטול ליטבק, במאי אמריקאי יליד רוסיה (נפטר ב-1974)
לואיס סזאר אמדורי, במאי ותסריטאי איטלקי-ארגנטינאי (נפטר ב-1985)
30 במאי – סטפין פטצ'יט, קומיקאי ושחקן אמריקאי (נפטר ב-1985)
5 ביוני – וולטר פלנקט, מעצב תלבושות אמריקאי (נפטר ב-1982)
22 ביוני – מרגריט דה לה מוטה, שחקנית אמריקאית (נפטרה ב-1950)
1 ביולי – ויליאם ויילר, במאי מפיק ותסריטאי יהודי-אמריקאי (נפטר ב-1981)
18 ביולי
דימיטר פאנוב, שחקן ובמאי קולנוע ותיאטרון בולגרי (נפטר ב-1985)
צ'יל וילס, שחקן וזמר אמריקאי (נפטר ב-1978)
10 באוגוסט
נורמה שירר, שחקנית קנדית-אמריקאית (נפטרה ב-1983)
קורט סיודמק, סופר ותסריטאי אמריקאי יליד פולין (נפטר ב-2000)
11 באוגוסט – לויד נולאן, שחקן קולנוע וטלוויזיה אמריקאי (נפטר ב-1985)
22 באוגוסט – לני ריפנשטאהל, במאית מפקיה תסריטאית צלמת ושחקנית גרמנייה (נפטרה ב-2003)
5 בספטמבר – דריל זאנוק, מפיק ומנהל אולפן קולנוע אמריקאי (נפטר ב-1979)
22 בספטמבר – ג'ון האוסמן, שחקן ומפיק בריטי-אמריקאי יליד רומניה (נפטר ב-1988)
5 באוקטובר – לארי פיין, שחקן וקומיקאי אמריקאי, חבר להקת The Three Stooges (נפטר ב-1975)
18 באוקטובר – מרים הופקינס, שחקנית אמריקאית (נפטר ב-1972)
28 באוקטובר – אלזה לנצ'סטר, שחקנית בריטית-אמריקאית (נפטר ב-1986)
4 בנובמבר – ג'ון פ. פולטון, מנהל אפקטים מיוחדים אמריקאי (נפטר ב-1966)
9 בדצמבר – מרגרט המילטון, שחקנית אופי אמריקאית (נפטרה ב-1985)
19 בדצמבר
ברטון מקליין, שחקן מחזאי ותסריטאי אמריקאי (נפטר ב-1969)
רלף ריצ'רדסון, שחקן אנגלי (נפטר ב-1983)
נפטרו

15 בפברואר – וילהלמינה ג'. ר. אלברגט-אנגלמן, שחקנית הולנדית (נולדה ב-1834)